Nordjylland, København, Nordsjælland og Østjylland kan få mere regn lørdag, siger DMI i nyt skybrudsvarsel.

Danmarks Meteorologiske Institut varsler nu risiko for flere lokale skybrud i løbet af lørdagen. Risikomeldingen gælder København, Nordsjælland, Nordjylland og Østjylland. I disse områder kan der lokalt komme kraftige regn- og tordenbyger med op til 15 mm regn på 30 minutter, oplyser DMI. Det er en koldfront, der bevæger sig ind over Danmark med kurs mod nordøst. De kraftige regn- og tordenbyger dannes på og lige øst for denne front. /ritzau/